
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 687 

8 Αυγούστου 1997 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση γενικής πολεοδομικής μελέτης εντός των 
ορίων Ζώνης Ενεργού Πολεοδομίας που έχει καθο- 
ρισθεί σε περιοχή του Δήμου Κομοτηνής (Ν. Ροδό¬ 
πης). 1 

ΑΠΟΦΑΣΕΙΣ 

Τροποποίηση της αρ. X11966/12.10.1987 ΦΕΚ 
1003Δ/12.10.1987 απόφαση Νομάρχη Αχαΐας. .. 2 


ΠΟΛ ΕΟΔΟ ΜΙΑ 

ΔΙΑΤΑΓΜΑΤΑ 

(1) 

Έγκριση γενικής πολεοδομικής μελέτης εντός των ορίων 
Ζώνης Ενεργού Πολεοδομίας που έχει καθορισθεί σε 
περιοχή του Δήμου Κομοτηνής (Ν. Ροδόπης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. Δ/τος της 
17.7.1923 «περί σχεδίων πόλεων κλπ.» (Α’ 228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις των παρ. 2 και 4 του άρθρου 15 του Ν. 
Δ/τος 1003/1971 «Περί ενεργού πολεοδομίας» (Α’ 198). 

3. Τις διατάξεις της παρ. 3 το άρθρο 62 του Ν. 947/79 
«Περί οικιστικών περιοχών» (Α’ 169). 

4. Τις διατάξεις της παρ. 6 του άρρου 43 του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α’ 33). 

5. Τις διατάξεις των άρθρων 6, 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α’ 210), όπως 
τροποποιήθηκαν με το άρθρο 13 (παρ. 1, 2, 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας «ΟΚΧΕ» και άλλες σχετικές διατάξεις 
(Α’ 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α’ 91). 

6. Τις διατάξεις του άρθρου 29Α του Ν. 1558/1985 


«Κυβέρνηση και Κυβερνητικά Όργανα» (Α’ 137) όπως 
αυτό προστέθηκε με το άρθρο 27 του Ν. 2081/1992 (Α’ 
154). 

7. Την Δ17α/03/99/Φ.2.2.1/29.10.1996 απόφαση του 
Πρωθυπουργού και του Υπουργού Περιβάλλοντος, Χωρο¬ 
ταξίας και Δημοσίων Έργων «Ανάθεση αρμοδιότητων 
Υπουργού Περιβάλλοντος, Χωροταξίας και Δημοσίων Έρ¬ 
γων στους Υφυπουργούς Χρήστο Βαρελή και Θεόδωρο 
Κολιοπάνο» (Β’ 1006). 

8. Την 430/1995 γνωμοδότηση του δημοτικού συμβου¬ 
λίου Κομοτηνής. 

9. Τις 228/95 και 35/96 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

11. Την 216/1997 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το ρυμοτομικό σχέδιο τμήματος της ζώνης 
ενεργού πολεοδομίας που έχει καθορισθεί με το από 
16.11.1977 Π. Δ/γμα «περί καθορισμού Ζώνης Ενεργού 
Πολεοδομίας εις περιοχήν κειμένην εντός των διοικητικών 
ορίων του δήμου Κομοτηνής (Ν. Ροδόπης)» (Δ’ 460) με 
τον καθορισμό οικοδομήσιμων χώρων, οδών, πεζοδρό¬ 
μων, χώρων παιδικής χαράς, κοινοχρήστων χώρων πρασί¬ 
νου, αθλητισμού - πρασίνου, χώρων νηπιαγωγείου, χώρων 
δημοτικού σχολείου, χώρου γυμνασίου - λυκείου, όπως 
φαίνεται στο σχετικό πρωτότυπο διάγραμμα σε κλίμακα 
1:2000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 17654/1997 
πράξη του και που αντίτυπό του σε φωτςσμίκρυνση δημο¬ 
σιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας εγκρί- 
νεται το ρυμοτομικό σχέδιο με το άρθρο 1 του παρόντος 
Π.Δ/τος. 

Άρθρο 3 

1. Στους οικοδομήσιμους χώρους της παραπάνω περιο¬ 
χής, επιτρέπονται οι εξής χρήσεις 

- Στο οικοδομικό τετράγωνο 63 επιτρέπεται η χρήση 
πολεοδομικού κέντρου - κεντρικής λειτουργίας πόλης - 
τοπικού κέντρου συνοικίας - γειτονιάς, όπως προσδιορίζε¬ 
ται με το άρθρο 4 του από 23.2.1987 Π.Δ/τος (Δ 166). 

- Στα οικοδομικά τετράγωνα 49,77 και 80 επιτρέπεται 
η ΧΡήση γενικής κατοικίας όπως προσδιορίζεται με το άρ¬ 
θρο 3 του παραπάνω Π.Δ/τος και ειδικότερα οι περιπτώ¬ 
σεις 1, 3 και 10 αυτού (κατοικία, εμπορικά καταστήματα, 
επαγγελματικά εργαστήρια χαμηλής όχλησης). 

- Στους λοιπούς οικοδομήσιμους χώρους επιτρέπεται 
μόνο η χρήση κατοικίας. 

Άρθρο 4 

1. Στο πρόσωπο των οικοπέδων οικοδομήμένων ή μη 
επιβάλλεται προκήπιο πλάτους τεσσάρων (4) μέτρων, 
όπως φαίνεται στο ίδιο διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

α. Στα Ο.Τ. 54 έως και 81 ορίζεται: 

Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ.μ. 

β. Στα υπόλοιπα Ο.Τ. η αρτιότητα καθορίζεται από το 
εμβαδόν των Ο.Τ. όπως φαίνεται στο σχετικό διά¬ 
γραμμα. 

γ. Ο Συντελεστής δόμησης των οικοπέδων ορίζεται ως 
εξής: 

- Στα Ο.Τ. 29, 30, 32, 33, 34, 35, 36, 38 έως και 46, 
50 έως και 54,56, 71,72, 73,78, 79 και 81: τέσσερα δέ¬ 
κατα (0,4). 

- Στα Ο.Τ. 49,57 έως και 62,65 έως και 70,77 και 80: 
έξι δέκατα (0,6). 

- Στο Ο.Τ. 63: οκτώ δέκατα (0,8). 

δ. Μέγιστο ποσοστό κάλυψης των οικοπέδων ορίζεται 
ως εξής: 


- Στα Ο.Τ. 29,30,32,33,34,35,36,38 έως και 46,50 
έως και 54, 56, 71, 72, 73, 78, 79 και 81: πενήντα τοις 
εκατό (50%) της επκρανείας τους. 

- Στα Ο.Τ. 49,77 και 80: σαράντα τοις εκατό (40%) της 
επιφάνειας τους. 

- Στα Ο.Τ. 57 έως και 63,65 έως και 70: είκοσι πέντε 
τοις εκατό (25%) της επιφάνειας τους. 

2. Στους χώρους δημοτικού σχολείου (Ο.Τ. 31,55, 76) 
οι όροι δόμησης καθορίζονται ως εξής: 

α. Συντελεστής δόμησης: είκοσι πέντε εκατοστά (0,25) 

β. Μέγιστο ποσοστό κάλυψης πενήντα τοις εκατό 
(50%) της επιφάνειας τους. 

3. Στους χώρους νηπιαγωγείου (Ο.Τ. 47,75) οι όροι δό¬ 
μησης καθορίζονται ως εξής: 

α. Συντελεστής δόμησης: πέντε δέκατα (0,5). 

β. Μέγιστο ποοοστό κάλυψης: πενήντα τοις εκατό 
(50%) της επιφάνειας τους. 

4. Στο χώρο γυμνασίου - λυκείου (Ο.Τ. 64) οι όροι δόμη¬ 
σης καθορίζονται ως εξής: 

α. Συντελεστής δόμησης: τέσσερα δέκατα (0,4) 

β. Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 9 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΘΕΟΔΩΡΟΣ ΚΟΛΙΟΠΑΝΟΣ 

ΑΠΟΦΑΣΕΙΣ 

Αριθ. 6423 (2) 

Τροποποίηση της αρ. Χ11966/12.10.1987 ΦΕΚ 1003Δ/ 
12.10.1987 απόφαση Νομάρχη Αχαίας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόφη: 

1. Το από 24.4.1985 Π.Δ/γμα ΦΕΚ 181Δ/3.5.1985 
όπως τροποποιημένο ισχύει. 

2. Την αρ. X 11966/12.10.1987 απόφαση που αφορά 
οριοθέτηση οικισμών. 

3. Την 33/96 απόφαση Κ.Σ. Αχαϊκού. 

4. Το αρ. Π10/3/16.5.1997 πρακτικό του ΣΧΟΠ Ν. 
Αχαΐας, αποφασίζουμε: 

Τροποποιούμε την αρ. X 11966/12.10.1987 ΦΕΚ 
1003Δ/12.10.1987 απόφασή μας και συμπληρώνουμε 
εδάφιο με αρίθμηση 1.2.1. με το εξής περιεχόμενο: 
1.2.1. Καθορίζουμε, ελάχιστο πλάτος δρόμου στον οικι¬ 


σμό Αχαϊκό Κοιν. Αχαϊκού, από οικία Κατσιμπέρη Χρήστου 
μέχρι το οικόπεδο Δημητρίου Κολλιόπουλου και μέχρι την 
τομή δρόμου προς Νεκροταφείο με όριο ιδιοκτησίας 
Κληρ. Χρήστο Κατσιμπέρη, σε οκτώ μέτρα όπως φαίνεται 
στο συνημμένο 1:5.000 διάγραμμα. 

Κατά τα λοιπά ισχύει η αρ. X 11966/12.10.1987 από¬ 
φαση Νομάρχη. 

Με την παρούσα δεν προκαλείται δαπάνη σε βάρος του 
κρατικού προϋπολογισμού ούτε σε βάρος αυτού του αρ¬ 
μοδίου Ο.Τ.Α. 

Η απόφαση αυτή με το διάγραμμα που τη συνοδεύει να 
δημοσιευθεί στην Εφημερίδα της Κυβερνήσεως. 

Πάτρα, 23 Ιουνίου 1997 

Με εντολή Νομάρχη 
Ο Πρόεδρος Ν.Ε. 

Αθ. ΚΑΡΠΗΣ 

